open-index/open-wikipedia-markdown huggingface dataset:
Messina, Italië

210px|duimnael|links|Messina-katedraal (2009)

**Messina** is die derde grootse stad op die Italiaanse eiland van Sisilië. Die stad het 'n bevolking van sowat 238&nbsp;000 en sowat 500&nbsp;000 in die metropolitaanse gebied.
Arina de Wit

**Arina de Wit** is 'n Afrikaanse sangeres. Haar debuutalbum, *Arina de Wit* is in 1992 uitgereik.

## Diskografie 
* Die Beste van/The Best, 2005 SELECT
* Sing Jan Spies, 2005 SELECT
* This Time, 2004 UNIVERSAL
* Maybe It Was Magic 2CD, 2001 SELECT
* Bay Of Bombay, 2001 SELECT
* I Will Love Again, 2000 HOUSE OF SAM/SELECT
* Encore, 2000 HOUSE OF SAM/SELECT
* Voices, 1998 MUISC FOR AFRICA/SELECT
* No Regrets, 1994 MUSIC FOR AFRICA/SELECT
* Voorbegin, 1996 DECIBEL
* No Regrets, 1994
* Arina de Witt, 1992

## Verwysings 
## Sien ook 
* Lys van Suid-Afrikaanse musikante

## Eksterne skakels 
* De Wit se amptelike webtuiste
McCoy Mrubata

**McCoy Mrubata** (gebore 1959 in Kaapstad) is 'n Suid-Afrikaanse jazz saxofoonspeler. Hy bespeel die tenoor-, soprano- en altosaxofoon asook die fluit.

Hy stel van 'n jong ouderdom al belang in musiek en begin aanvanklik met fluit. Teen 1979 begin hy om professioneel saam met 'n groep te speel. Na verskeie terugslae begin hy in 1988 'n suksesvolle loopbaan in die Verenigde Koninkryk en werk later saam met Hugh Masekela. Sedertdien behaal hy verskeie suksesse en in 2003 wen hy die Suid-Afrikaanse Musiektoekenning in die kategorie *Tradisionele Jazz*.

In 2007 is hy in die Suid-Afrikaanse nuus nadat sy dogter, Nonceba Mzondo, vermoor is.

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Mccoy Mrubata se amptelike webtuiste
Charlie Dicks

**Charlie Dicks** is 'n Afrikaanse gospel- en country-sangeres.

## Diskografie 
* Green To Blue, 1986, Transistor Music
* It's A Lovely, Lovely World, 1988, Transistor Music
* Greatest Hits, 1994, Transistor Music
* Soms Wens Ek, Transistor Music
* Country van toeka tot nou, FANTASIA
* My Heer Is Naby, 2002, Andante Produksies
* Stuur My, 2005, Andante Produksies
* My Gospel Memoirs DVD, 2006 Andante Produksies
* Geloof, Hoop En Liefde, 2007 Andante Produksies
* Country Souvenirs, 2008 Andante Produksies
* Soos ´n Veertjie DVD, 2009 Andante Produksies
* Saam Met Jou, 2010 Andante Produksies

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Charlie Dicks se amptelike webwerf
* 
*
Jocelyn Bell Burnell

**Jocelyn Bell Burnell** (*1943) is 'n Britse astrofisikus wat in 1967 as nagraadse student die eerste radiopulsars ontdek het. Sy deel die erkenning van die ontdekking met haar destydse studieleier, Anthony Hewish. Sy is tans president van die Instituut vir Wetenskappe, 'n wetenskaplike liefdadigheidsorganisasie met die doel om die uitoefening, begrip en toepassing van wetenskap te bevorder.

Die dokument wat die ontdekking van pulsars aangekondig het, het vyf outeurs gehad, met Hewish se naam eerste, gevolg deur Bell s'n. Die Nobelprys vir Fisika is in 1974 aan Dr. Hewish toegeken vir hierdie ontdekking (gedeel met die sterrekundige Martin Ryle), sonder dat Bell enige erkenning ontvang het. Hierdie toekenning het omstredenheid veroorsaak en is deur Hewish se medesterrekundige, Sir Fred Hoyle, sterk afgekeur. Die befaamde Sowjetse sterrekundige Josif Sjklofski het Bell in 1970 tydens die Internasionale Sterrekundige Unie se Algemene Vergader genader en aan gesê: "Mejuffrou Bell, jy het die grootste sterrekundige ontdekking van die twintigste eeu gemaak".

## Verwysings 
## Eksterne skakels 
**Tick, Tick, Pulsating Star: How I Wonder What You Are?* - Video (52:23) van die reeks "Royal Institution Discourse" deur die *Vega Science Trust*. Aangebied deur J. Bell Burnell.
*Jocelyn Bell Burnell - kort biografie met prestasies en toekennings.
Adventure Game Studio

**Adventure Game Studio** (afkorting: AGS) is gratis aflaaibare sagteware wat gebruik kan word om grafiese avontuurspeletjies te ontwikkel. Dit is gemik op middelvlak speletjie-ontwikkelaars en kombineer 'n geïntegreerde ontwikkelingsomgewing (IDE - Integrated Development Environment) om sodoende meeste aspekte van die speletjie met 'n skrifprogrammeertaal saam te stel.

## Geskiedenis 
Adventure Game Studio is ontwikkel deur die Britse programmeerder Chris Jones. AGS is oorspronklik in 1997 vrygestel as 'n MS-DOS program, genaamd 'Adventure Creator'.

Jones was gemotiveer deur die opvallende eenvoudigheid van die koppelvlak van Sierra On-Line se avontuurspeletjie, veral soos gesien in die latere weergawes van Space Quest, Quest for Glory en King's Quest. Die eerste weergawe van Adventure Creator het gebruikers toegelaat om lae-resolusie, sleutelbord-beheerde speletjies te skep. Namate ontwikkelaars meer en meer gereedskap en verbeterings aangevra het, is AGS tot meer bekwame en gebruikersvriendelike sagteware ontwikkel. Dit het moontlik geword om hoëkwaliteit speletjies met min programmeervaardighede te skep.

Van laat 1999 tot 2001 het 'n paar speletjies genaamd Lassi Quest, Larry Vales en Rob Blanc verskyn wat skielik 'n groot toevloei van belangstelling meegebring het. 'n Groot internetgemeenskap het ontwikkel, wat veroorsaak het dat 'n groter hoeveelheid projekte voltooi is, met baie bydraes deur kenners.

Die sagteware word nog aktief ontwikkel en nuwe tegnologie word in ag geneem, wat ontwikkelaars toelaat om speletjies te ontwikkel van dieselfde kwaliteit as groot kommersiële maatskappye.

## Bekende Avontuur Spel Vrystellings 
Duisende speletjies is reeds vrygestel met verskillende vlakke van kwaliteit.

Die mees bekende groepe wat gebruik maak van hierdie program is:

* AGD Interactive, met King's Quest I, II en Quest for Glory II se hermaak.
* Infamous Adventures, met King's Quest III
* Crystal Shard, met A Tale of Two Kingdoms
* 5 Days a Stranger
* Reality on the Norm
* Ben Jordan: Paranormal Investigator
* Himalaya Studios, met Al Emmo and the Lost Dutchman's Mine

## Verwysings
Vlag van Dominica

Die **nasionale vlag van Dominica** is op 3 November 1978 amptelik in gebruik geneem met klein wysigings in 1981, 1988 en 1990. Die vlag vertoon ’n groen baan met ’n Sint Joriskruis in geel, swart en wit en ’n rooi skyf met ’n papegaai wat in die rigting van die vlagpaal kyk en tien groen sterre rondom die papegaai.

## Simboliek 
Die kleure van die vlag het elk ’n simboliese betekenis. Geel stel die sonskyn en die eilande se hoof uitvoerprodukte (sitrusvrugte en piesangs) en is ook ’n simbool van die Carib-mense wat die eerste bewoners van die eilande was. Die wit stel die helderheid van die eilande se riviere en watervalle asook die reinheid van aspirasies voor, die swart stel die ryk grond van die eilande en die inwoners se Afrika-herkoms voor en die groen stel die land se woude en die algemene weelderigheid van die eilande voor.

Die papegaai is die nasionale embleem van Dominica en is ’n simbool van vlug na hoër hoogtes en die vervulling van aspirasies. Die papegaai simboliseer ook die nasionale seël van Dominica omdat dit op die seël ook verskyn. Die tien sterre – die tradisionele simbool van hoop – stel die tien gemeentes (eilande) van Dominica voor en het elk gelyke status wat dui op die gelyke status van al die bewoners. Die rooi skyf herinner aan sosialisme. Die geel, swart en wit bane vorm ’n driekleurige kruis wat die Drie-enigheid van God simboliseer.

## Ontwerp 
Die vlag is ’n wysiging van ’n ontwerp deur Alwin Bully wat tydens ’n kompetisie in 1978 verkry is.

Die vlag van Dominica is net een van twee nasionale vlae wat die kleur pers bevat, die ander is die vlag van Nicaragua.

## Ander vlae 

Lêer:Flag of Dominica (1978-1981).svg|  Vlag van Dominica, 3 November 1978 tot 3 November 1981
Lêer:Flag of Dominica 1981.svg|  Vlag van Dominica, 3 November 1981 tot 1988
Lêer:Flag of Dominica 1988.svg|  Vlag van Dominica, 1988 tot 1990

## Sien ook 
## Verwysings 
## Eksterne skakels 
*  Dominica by *Flags of the World*.
*
Murat I

**Murat I** (Ottomaanse Turks: خداوندگار, moderne Turks: I.Murat Hüdavendigâr; 29 Maart/Junie 1326 – 15 Junie 1389), ook genoem **die Goddelike Een**, was van 1362 tot 1389 die sultan van die Ottomaanse Ryk. Hy was die seun van Orhan en het sy pa ná sy dood in 1362 opgevolg.

Murat het die Ottomaanse Ryk uit die Osmanli-prinsdom gestig deur ’n gemeenskap en regering op te bou in die nuut oorwonne stad Adrianople (Edirne in Turks) en deur die ryk in Europa uit te brei. Hy het die meeste inwoners van die Balkan-skiereiland onder sy beheer gebring en die Bisantynse keiser gedwing om belasting aan hom te betaal. Hy het die titel sultan in 1383 ingestel, asook baie van die ryk se ampte.

Murat het verskeie gebiede verower en in 1389 ’n Serwiese weermag onder die leierskap van Lazar verslaan by die Slag van Kosowo. Murat en Lazar is albei in die geveg dood. Hy is opgevolg deur sy seun Bajezid I.

: 20px|linksHierdie artikel is vertaal vanuit die Engelse Wikipedia
Uitvoerverwerkingsone van Walvisbaai

Die **Uitvoer-verwerkingsone van Walvisbaai** (*"Walvis Bay Export Processing Zone"* in Engels) is 'n vryhandelsgebied in Walvisbaai, Namibië. Die sone sluit die hele stad in, en nie slegs 'n spesifieke gebied of kompleks nie. Die gebied is in 1996, twee jaar nadat die stad weer by Namibië ingelyf is, as vryhandelsgebied verklaar.

## Eksterne skakels 
* Tuisblad van die Uitvoerverwerkingsone van Walvisbaai
Osman I

**Osman I** (Ottomaanse Turks: عثمان بن أرطغرل, moderne Turks: I.Osman; 1258–1326) was die leier van die Ottomaanse Turke. Hy was die stigter van die Huis van Osman en die grondlegger van die Ottomaanse Ryk. Die ryk sou langer as ses eeue bestaan.

Osman (sy naam is die Turkse ekwivalent van die Moslemse naam Oethman) het sy eie klein koninkryk van die Seldjoekse Turke in 1299 onafhanklik verklaar. Die weswaartse stukrag van die Moongolse inval het talle Moslems na Osman se prinsdom Anatolië gedryf. Toe die Bisantynse Ryk, die oostelike tak van die Romeinse Ryk, begin verval, het die Ottomaanse Ryk sy plek ingeneem.

## Oorsprong van die ryk 
duimnael|links|Die Ottomaanse Ryk onder Osman I
Ertuğrul, Osman se pa, het met die Turkse Kayi-stam  van die Mongole weggevlug na Anatolië. Hy het trou gesweer aan sultan Kayqubad I van die Seldjoekse Sultanaat van Rûm, wat hom toestemming gegee het om ’n emiraat te stig en dit uit te brei as hy kon ten koste van die naburige Bisantynse provinsies. Die ligging was gunstig, aangesien die Bisantynse Ryk in die weste aan die agteruitgang was en Moslems in die ooste onder die Seldjoekse Turke versplinter was weens die Mongoolse aggressie en interne twis.

Osman het sy pa in 1281 opgevolg na dié se dood. Sy ryk het gegroei vanweë soldate wat van oor die hele Moslem-wêreld gekom het om teen die verswakkende Bisantynse Ryk te veg asook Turkse stamme wat van die Mongole gevlug het. Onder Osman se sterk leierskap het hierdie groepe ’n formidabele mag geword en die fondamente van die ryk is gou gelê. Osman het sy oog gehad op die Bisantynse Ryk en het die laaste 26 jaar van sy lewe bestee om dele daarvan te verower.

Sy laaste veldtog was teen die Bisantyne van die stad Bursa. Hoewel hy nie self aan die oorlog deelgeneem het nie, was die oorwinning oor Bursa baie belangrik vir die Turke, want dit het as basis gedien van waar hulle teen Konstantinopel geveg het.

## Verwysings 
* 20px Hierdie artikel is vertaal vanuit die Engelse Wikipedia

## Eksterne skakels
Bajezid I

**Bajezid I** (Ottomaanse Turks: بايزيد اول, moderne Turks: I.Bayezid, Serwies: Бајазит; 1360 – 8 Maart 1403), ook genoem **die Weerligstraal**, was van 1389 tot 1402 sultan van die Ottomaanse Ryk. Hy was die seun van Murat I en het hom opgevolg nadat hy in 1389 in die Slag van Kosowo dood is.

Met die Turkse oorwinning in dié slag het Serwië ’n afhanklike staat van die Ottomaanse Ryk geword. ’n Jaar later is Bajezid getroud met prinses Olivera Despina, die dogter van Lazar van Serwië, wat ook in die slag dood is.

## Bisantynse beleg 
In 1394 het Bajezid Konstantinopel, die hoofstad van die Bisantynse Ryk, beleër. Die Anadoluhisarı-fort (Fort van Asië) is tussen 1393 en 1394 gebou as deel van die voorbereiding vir die tweede beleg van Konstantinopel deur die Turke in 1395. Op aandrang van die Bisantynse keiser Johannes V Paleologus is ’n nuwe kruistog gereël om hom te verslaan. Dit het egter nie geslaag nie; in 1396 is hulle verslaan.

Die beleg van Konstantinopel het daarna voortgeduur, tot in 1401. Daarna het die Bisantyne ’n blaaskans gekry toe Bajezid teen die Timoeriede in die ooste geveg het.

## Timoer en die Slag van Ankara 
duimnael|links|150px|Bajezid in aanhouding, Stanisław Chlebowski (1878).
In 1400 het die Sentraal-Asiatiese krygsheer Timoer Lenk die afhanklike state van die Ottomaanse Ryk opgesteek in ’n aanval teen Bajezid.

In die Slag van Ankara op 20 Julie 1402 het Timoer vir Bajezid gevange geneem. Sy seuns het egter ontsnap en sou later ’n burgeroorlog begin. Volgens sekere moderne bronne het Timur Bajezid in ’n goue hok in kettings aangehou as ’n trofee.

’n Jaar later het Bajezid selfmoord gepleeg – óf deur sy kop teen die tralies van sy hok te stamp óf deur gif te drink wat in sy ring versteek was.

## Verwysings 
* Goodwin, Jason, *Lords of the Horizons*

## Eksterne skakels 
* http://www.baerenreiter.com/html/vosco/tamerlano.htm  Timoer
* 20px|links Hierdie artikel is vertaal vanuit die Engelse Wikipedia
API-olie-waterskeier

'n **API olie-waterskeier** is toerusting wat ontwerp is om groot hoeveelhede olie en vastestowwe in suspensie uit die uitvloeisels van olieraffinaderye, petrochemiese-, chemiese-, aardgasverwerkingsaanlegte en ander nywerheidsbronne te verwyder.  Die naam is afgelei uit die feit dat sulke skeiers ontwerp word aan die hand van standaarde wat deur die Amerikaanse Petroleum Instituut (API) gepubliseer is.

## Beskrywing van ontwerp en bedryf 
duimnael|regs|385px|'n Tipiese gravimetriese API-skeier
Die API-skeier is 'n skeier wat swaartekrag gebruik om die skeiding van olie en water te bewerkstellig. Stokes se wet word gebruik om die snelheid waarmee die oliedruppels styg aan die hand van hulle grootte en digtheid te definieer. Die ontwerp van die olie-waterskeier is gegrond op die spesifieke digtheidsverskil tussen die olie en die afvalwater aangesien die digtheidsverskille groter is as die verskil tussen die water en die gesuspendeerde vastestowwe. Hierdie ontwerpskriterium bring mee dat die meeste gesuspendeerde vastestowwe na die bodem sal uitsak as 'n sedimentlaag en die olie sal styg om 'n laag bo-op die water sal vorm. Die afvalwater sal dan die middelste laag uitmaak.

Die olielaag word afgeskei en daarna herverwerk of mee weggedoen en die sedimentlaag word verwyder met 'n kettingskraper en 'n slykpomp.  Die waterlaag word dan verder verwerk, gewoonlik met behulp van 'n opgeloste- lugflotteringsproses vir verdere olieverwydering en dan in een of ander biologiese behandelingseenheid vir die verwydering van ongewensde opgeloste chemiese stowwe.

## Verwysings
Orhan

**Orhan** (Ottomaanse Turks: اورخان غازی, moderne Turks: Orhan Gazi; 1281 – Maart 1362), was van 1324 tot 1362 die tweede *bey*, of hoof, van die ontluikende Ottomaanse Ryk, wat toe bekend was as die Osmanli-prinsdom. Hy was die seun van Osman I.

In die eerste jare van sy bewind het Orhan die grootste deel van Noordwes-Anatolië in Asië verower. Die grootste deel daarvan was onder Bisantynse heerskappy. Hy het ook die Prinsdom van Karesi en die Ankara-gebied beset.

In 1354 het Orhan se seun, Süleyman, Gallipoli beset nadat die Bisantynse inwoners voor ’n aardbewing gevlug het. So het die Ottomaanse staat ’n vastrapplek in Europa gekry.

In sy laaste jare het Orhan die mag aan sy seun Murat oorgegee en ’n afgesonderde lewe in Bursa gelei. In 1357 is sy oudste en mees ervare seun, Süleyman, op ’n jagtog dood en dit het hom swaar getref. Hy is self gou daarna, in 1359, op 75-jarige ouderdom nadat hy 33 jaar lank regeer het.

: 20px|links Hierdie artikel is vertaal vanuit die Engelse Wikipedia
Mehmet I

**Mehmet I Çelebi** (Ottomaanse Turks: چلبی محمد, moderne Turks: I.Mehmet of Çelebi Mehmet; 1382 – 26 Mei 1421) was van 1413 tot 1421 sultan van die Ottomaanse Ryk.

Ná die nederlaag en gevangeneming van sy pa, sultan Bajezid I, deur die krygsheer Timoer, het laasgenoemde Mehmet as sultan bevestig, maar sy broers het geweier om sy gesag te aanvaar. In die burgeroorlog wat ontstaan het, het ’n tussenregering (Turks: Fetret Devri) die bewind van 1402 af oorgeneem.

Die tussenregering het tot in 1413 geduur, toe Mehmet as oorwinnaar uit die stryd getree en homself as sultan gekroon het.

## Verwysings 
: 20px|links Hierdie artikel is vertaal vanuit die Engelse Wikipedia
Ottomaanse tussenregering

Die **Ottomaanse tussenregering** (Turks: Fetret Devri) was van 1402 af aan die bewind toe ’n chaos in die Ottomaanse Ryk geheers het ná die nederlaag en gevangeneming van sultan Bajezid I deur die krygsheer Timoer. Hoewel Timoer Bajezid se seun Mehmet Çelebi as sultan bevestig het, het Mehmet se broers geweier om sy gesag te aanvaar. Die resultaat was ’n burgeroorlog.

Die tussenregering het tot in 1413 geduur, toe Mehmet Çelebi as oorwinnaar uit die stryd getree en homself as sultan gekroon het as Mehmet I.

## Verwysings 
: 20px|linksHierdie artikel is vertaal vanuit die Engelse Wikipedia
Wys en klik

duimnael|regs|260px|Klik hier, nee, hier...
duimnael|regs|260px|'n Rekenaar se muis word rondgeskuif om die wyser op die rekenaarskerm te posisioneer.

**Wys en klik** is die aksie waar 'n rekenaargebruiker die wyser beweeg na 'n spesifieke posisie op die skerm ("wys") en met die muisknoppie of enige ander wystoestel (bv. 'n grafiese tablet, sleutelbord of speelstang) "klik".

'n Voorbeeld is in hipermedia, waar gebruikers op hiperskakels klik om van een dokument na 'n ander te gaan.

Fitt se wet kan gebruik word om die tyd te bereken wat nodig is vir 'n wys-en-klik-aksie,
  T = a + b \log_2 \Bigg(1+\frac{D}{W}\Bigg)

waar:
* *T* die gemiddelde tyd is wat dit neem om die beweging uit te voer.
* *a* die begin/stop-tyd voorstel en *b* die inherente spoed van die toestel.
* *D* die afstand is van die beginpunt tot die teikenposisie.
* *W* die wydte van die teiken is gemeet aan die as van die beweging.

## Rekenaarspeletjies 
In 1984 het Apple 'n nuwe bedryfstelsel bekend gestel wat van wys-en-klik gebruik maak. Rekenaarspeletjies het vinnig daarna gevolg met avontuurspeletjies wat die voortou geneem het. Die wys-en-klik-styl het die intikveld vervang en karakterbewegings en keuses is uitgevoer deur eenvoudig met die muis te wys en klik.

Ander bedryfstelsels het vinnig aangepas en dit was die begin van die wys-en-klik-rewolusie.

## Verwysings
Mik-en-druk-kamera

duimnael|300px|regs|'n Casio mik-en-druk-kamera.

’n **Mik-en-druk-kamera**, ook genoem ’n **kompakte kamera**, is ’n kamera wat ontwerp is om op ’n eenvoudige manier te werk. Die meeste gebruik outomatiese fokus en beligting. Die meeste het ook ’n ingeboude, outomatiese flitslig.
OTDR

duimnael|Yokogawa se OTDR

'n **Optiesevesel Tyddomein Reflektometer** (OTDR) is 'n toestel wat gebruik word om optiese veselkabels te toets. Die vesels word een vir een aan die OTDR gekoppel. Dan word 'n ligpuls deur die vesels gestuur en die refleksie daarvan word deur die OTDR gemeet. So word die verswakking (dB/km) van die vesel bepaal.

## Beginsel van 'n OTDR 
'n OTDR gebruik die Rayleigh-verstrooiing verskynsel om optiese vesels te toets. Rayleigh-verstrooiing kom voor omrede die digtheid van die kern van die optiese vesel nie eweredig is nie. Die afwykings word veroorsaak wanneer die glas behandel word met bv. Germanium tydens die vervaardigingsproses om die kern se refraksieïndeks te verander. Sodra die afwykings kleiner is as die golflengte (λ) van die lig in die vesel se kern, word die lig in alle rigtings gereflekteer. Dus word van die lig ook terugreflekteer na die beginpunt. Rayleigh-verstrooiing is direk eweredig aan die golflengte λ-4  en die intensiteit van die lig. 
Omrede die refraksieïndeks en die spoed van lig in die kern van die vesel bekend is en die tyd wat dit neem vir die gereflekteerde lig vanaf die laser na die punt van refleksie en terug gemeet kan word, kan die afstand na die punt van refleksie bereken word. 

Die volgende vergelyking word gebruik om die tyd na afstand om te skakel:  
L=ct/2ng 
Waar:        
:* L=die afstand tot by die punt van refleksie (s)
:* c=spoed van lig in 'n vakuum (m/s)
:* t= die tyd wat dit die lig neem vanaf die laser tot by refleksie punt en terug (s)
:* ng=groep indeks van die vesel 

Die OTDR word gebruik om die volgende te bepaal:
	
:* Transmissieverlies (dB, dB/km)
:* Vesellasverlies (dB)
:* Lengtebepaling (m) 
:* Bepaal foute en die afstand na die foute (dB), grootte van die foute (dB) en tot 'n sekere mate die tipe foute.  
:* Terugwaartse refleksiemeting (dB), die grootte van die refleksie
:* Groepindeks.
Albert Frost

**Albert Frost** is 'n bekende Suid-Afrikaanse kitaarspeler en sanger. Frost het op 12-jarige ouderdom reeds begin kitaar speel. Op 17 begin hy saam met die legendariese bluesgroep, die *Blues Broers* te speel. Hy was ook deel van die groep *Frosted Orange*. Sy debuut-solo-album, *Devils And Gods*, is in 2009 uitgereik.

In 2017 het hy 'n SAMA gewen vir *Best Rock Album* vir *The Wake Up*.

Van die ander kunstenaars waarmee hy opgetree het sluit in: Koos Kombuis se *Hartseerland*; Valiant Swart se *Vloek van die kitaar* en *Die Mystic Boer*; asook die groep *New Porn*.

## Diskografie 
### Met Die Blues Broers 
* *Sharp Street* (1995)
* *Been Around* (1996)
* *Cellar Tapes* (1998)
* *Out Of The Blue* (2011)
* *Into The Red* (2014)

### Met Koos Kombuis 
* *Blou Kombuis* (2000)
* *Langpad Na Lekkersing* (2016)

### Met Frosted Orange 
* *My Love Is A Leopard* (2002)

### Met Arno Carstens 
* *Another Universe* (2004)
* *The Hello Goodbye Boys* (2005)

### Met Anton Goosen 
* *Padkos* (2017)

### Solo 
* *Catfish* (2002)
* *Devils & Gods* (2009)
* *Live In Grahamstown* (2013)
* *The Wake Up* (2016)
* *Sacred Sound* (2021)

## Sien ook 
* Lys van Suid-Afrikaanse musikante

## Verwysings 
## Eksterne skakels 
* Albert Frost se amptelike webwerf 
*
Miems de Bruyn

**Miems de Bruyn** (6 Mei 1922 - 14 April 2010) was 'n bekende Afrikaanse aktrise, radiopersoonlikheid en stemkunstenaar. 

Sy het bekendheid verwerf met haar rol as *Tant Kriekie* in *Nommer Asseblief!*, een van die eerste Afrikaanse sitkoms, wat in die 1970's uitgesaai is. Sy was ook in 7de Laan te sien waar sy die rol van *Tannie Ans Rademan* gespeel het. In Maart 2010 is sy deur die Suid-Afrikaanse Akademie vir Wetenskap en Kuns vir haar teater- en televisiewerk vereer.

De Bruyn is op 14 April 2010 op 87-jarige ouderdom aan maagkanker oorlede Sy laat 4 dogters en 9 kleinkinders agter. Sy het ses maande voor haar dood nog in haar laaste rolprent, *Swanesang*, die rol van 'n sterwende vrou vertolk.

## Filmografie en TV-optredes 
* Swanesang (rolprent)
* Binnelanders, kykNET
* Sewende laan as Tannie Rademan
* Lyklollery, 2001
* Liewe Hemel, Genis!, 1987 as Johanna, Genis se vrou
* Nommer asseblief (1979) as Tant Kriekie

## Verwysings 
## Eksterne skakels 
* 
*
Lucapa

**Lucapa** is die hoofstad van die Lunda Norte-provinsie in Angola. Die stad is nog steeds erg beskadig as gevolg van die burgeroorlog maar het 'n bevolking van 27&nbsp;924 in 2010 gehad.

## Verwysings
FC Bremerhaven

**  FC Bremerhaven** is 'n sokkerklub uit Bremerhaven in die deelstaat Hansestad Bremen in Duitsland.

Die klub is op 1 Junie 1899 gestig as *FC Bremerhaven*. Kort daarna is daar met *VfB 1899 Lehe* saamgesmelt om *FC Bremerhaven-Lehe* te vorm. Die klub was een van die stigterslede van die DFB in Leipzig in 1900. In 1917 is daar met *SC Sparta Bremerhaven* saamgesmelt om *Bremerhaven-Lehe SC Sparta* te vorm, maar na 1919 het die klubs weer elkeen hulle eie gang gegaan.

Na die Tweede Wêreldoorlog is die klub deur die Geallieerdes ontbind, tesame met al die ander sportklubs in die stad. 'n Gekombineerde Bremerhavense klub is in 1945 opgerig genaamd *SG Lehe-Nord* en die naam is twee jaar later verander na *ATS Bremerhaven*. In 1953 is *VfB Lehe* weer gevorm uit die klub.

Die oorspronklike (huidige) naam is weer in 1992 aangeneem nadat ontevrede lede van die vervloë klub *TuS Bremerhaven 93*, wat in 1977 met OSC Bremerhaven saamgesmelt het, by die klub aangesluit het.

Die klub het al by vyf geleenthede die hoofrondte van die DFB-Pokal gehaal en die beste prestasie was om in 1976 die tweede rondte te haal, waar hulle met 3-1 deur VfL Bochum uitgeskakel is.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Murat II

**Murat II Kodja** (Ottomaanse Turks: مراد ثانى, moderne Turks: II.Murat; Junie 1404 – 3 Februarie 1451) was van 1421 tot 1451 sultan van die Ottomaanse Ryk, buiten ’n kort tydperk van 1444 tot 1446.

Hy het die troon op 18-jarige ouderdom bestyg ná die dood van sy pa, Mehmet I. Sy bewind is gekenmerk deur die 25 jaar lange oorlog wat hy geveg het teen die Christelike volke van die Balkan-skiereiland en die Turkse emirate in Anatolië.

In die winter van 1450–1451 het Murat siek geword en is hy in Edirne dood. Hy is opgevolg deur sy seun Mehmet II.

: 20px|linksHierdie artikel is vertaal vanuit die Engelse Wikipedia
Helena Hettema

**Helena Hettema** (* 21 Desember 1962) is 'n Suid-Afrikaanse aktrise, sangeres en liedjieskrywer, wat ook in Frans, Vlaams, Italiaans en Nederlands sing. Sy sing ook kabaret.

In 2016 tree sy op in Harare, Zimbabwe by “The Venue”. In 2017 word *Helena Hettema 21 +* (haar 13de CD) vrygestel, ter viering van die meer as 21 jaar wat verloop het sedert die vrystelling van haar eerste CD, “Fools’ Gold” (1995). Die CD bevat heelwat nuwe snitte naas ouer materiaal, waarvan sommige liedjies nuut verwerk is. 

Sy het in die volgende lande opgetree: Zimbabwe, Brittanje, België, Nederland, Italië, Nieu-Seeland, Madagaskar en Turkye.

## Diskografie 
* Fool´s Gold, 1995
* Jasmine Lament, 1997
* Highlights, 1998 
* Dreaming, 2000
* The Bridge, 2002 
* Divided Heart, 2004
* Divas Divine - Inside Out, 2005 
* Spirit Of Piaf & Other Great French Legends (dubbel album), 2007
* Alive, DVD en bonus CD, 2010
* Rooiwynliefde, 2012
* Woordengel, 2014
* Spirit of Piaf (enkel album), 2015
* Great French Legends (enkel album), 2015
* Helena Hettema 21+, 2017

## Sien ook 
* Lys van Suid-Afrikaanse musikante

## Verwysings 
## Eksterne skakels 
* Helena Hettema se amptelike webwerf
* 
*
Celsus-biblioteek

duimnael|regs|Die gerestoureerde Celsus-biblioteek.
duimnael|regs|Die fasade.
duimnael|regs|Die binnekant, met die sentrale apsis (links) en nisse.

Die **Celsus-biblioteek** in Efese, Klein-Asië (Anatolië, nou Turkye), is ter ere van Tiberius Julius Celsus Polemaeanus laat bou deur sy seun, Gaius Julius Aquila (konsul, 110 n.C.). Dit is in 135 n.C. voltooi. Celsus was in 92 n.C. konsul, in 115 goewerneur van die Romeinse provinsie Asië, en ’n ryk en gewilde plaaslike inwoner.

Die biblioteek is gebou om 12 000 perkamentrolle te hou en as monument-graftombe vir Celsus. Dit was destyds ongewoon om in ’n biblioteek of selfs binne die stadsgrense begrawe te word, en dus was dit ’n spesiale eer vir Celsus.

## Geskiedenis 
Die gebou is belangrik as een van die min oorblywende voorbeelde van antieke Romeinse biblioteke. Dit wys ook dat openbare biblioteke nie net in Rome gebou is nie, maar deur die hele Romeinse Ryk. In ’n groot restourasie wat beskou word as baie getrou aan die historiese gebou, is die fasade herbou; dit dien nou as ’n uitstekende voorbeeld van Romeinse argitektuur vir openbare geboue.

Die gebou is ’n enkele saal wat oos wys sodat vroeë besoekers kon baat vind by die opkomende son. Dit is op ’n platform gebou met nege trappe net so breed soos die res van die gebou, en dié lei na drie ingange. Die middelste ingang is groter as die twee weerskante daarvan, en almal het vensters aan die bokant. Langs die ingange is vier pare kolomme wat op voetstukke staan. ’n Ander stel kolomme staan bo-op die eerstes. Die kolomme op die tweede verdieping omraam die vensters nes die onderste pilare die deure omraam, en hulle skep nisse wat moontlik standbeelde gehuisves het.

Hierdie soort fasade met rame en nisse vir standbeelde stem baie ooreen met die verhoë van antieke Griekse teaters.

Binne was daar ’n enkele reghoekige kamer (wat nie ten volle gerestoureer is nie) van 11 meter lank met ’n sentrale apsis teen die verste muur. ’n Standbeeld van Celsus of van Atena, die godin van die waarheid, het in die apsis gestaan. Celsus se grafkelder is reg daaronder. Teen die ander drie mure was reghoekige inhamme waarin kaste gestaan het wat die 12 000 perkamentrolle gehou het.

Die tweede en derde vlakke kon bereik word met ’n trap wat in die muur gebou is om die gebou te help steun. Dit het ook inhamme vir boekkaste gehad. Die plafon is plat, en daar was dalk ’n ronde venster in om nog lig in te laat.

## Verwysings 
* 
* 
* 

## Eksterne skakels 
* fotopedia.com , foto's
* architecture.about.com, argitektuur, geskiedenis, foto's
* ephesus.us, geskiedenis, foto's
: 20px|links Hierdie artikel is vertaal vanuit die Engelse Wikipedia
.ac

100px|regs|Vlag van die Verenigde Koninkryk

**.ac** is die Internettopvlakdomein vir die Ascension-eiland.

Die domein word deur*NIC.AC*, 'n dogtermaatskappy van *Internet Computer Bureau* in die Verenigde Koninkryk onderhou. Registrasie van name in hierdie domein is oop vir almal.

In verskeie lande word *.ac* ook as subdomein vir akademiese doeleindes ingespan. As voorbeeld: die Universiteit van Pretoria se domein is up.ac.za.

## Sien ook 
* Lys van Internettopvlakdomeine

## Eksterne skakels 
* Всё о Mathcad
* IANA .ac whois-inligting
* .ac webblad vir domein-registrasie
Theewaterskloofdam

Die **Theewaterskloofdam** is geleë naby Villiersdorp, Wes-Kaap in Suid-Afrika. Die dam is in 1978 gebou en het 'n kapasiteit van 480 miljoen m3 en 'n oppervlakte van omtrent 50 miljoen m2. Die damwalhoogte is 38&nbsp;m. Kaapstad word uit die Theewaterskloofdam van water voorsien.

## Sien ook 
* Lys van grootste damme in Suid-Afrika

## Verwysings 
* Lys van Suid-Afrikaanse Damme van die Departement van Waterwese.
Pieter du Toit (predikant)

[duimnael|regs|180px|Ds. Pieter du Toit, leraar van [NG gemeente Drieankerbaai van 1967 tot 1989.]]

Ds. **Pieter (Piet) du Toit** (5 Augustus 1921 – 21 Julie 1989) was 'n predikant van die Nederduitse Gereformeerde Kerk, waarvan die laaste 22 jaar tot en met sy dood as leraar van die NG gemeente Drieankerbaai.

Hy was die seun van dr. Piet du Toit, jare lank sekretaris van die NG Kerk se Sinodale Kommissie van Diens van Barmhartigheid in Kaapstad. 

As skoolseun het hy Transvaal op die atletiekbaan verteenwoordig en ook vir Maties se eerste span rugby en krieket gespeel. Hy is in 1947 gelegitimeer waarna hy agtereenvolgens die volgende gemeentes bedien het: Heidelberg (Gauteng), Vereeniging, Heidelberg (Wes-Kaap) en van 15 April 1967 Drieankerbaai, Kaapstad. 

Du Toit was gelief en gewild in die gemeente asook in die gemeenskap. In sy begrafnisrede het dr. Frits Gaum gesê Du Toit was 'n atleet by wie van moed opgee nie sprake was nie. Volgens sy eggenote, Zenobia, was hy 'n blymoedige mens wat elke dag voluit gelewe het. 

'n Roudiens is in Drieankerbaai gehou en die teraardebestelling was op Gordonsbaai.   

## Bron 
* Gaum, Frits (red.). 1989. *Jaarboek van die Nederduitse Gereformeerde Kerke 1990*. Pretoria: Tydskriftemaatskappy van die Nederduitse Gereformeerde Kerk.
NG gemeente Broken Hill

duimnael|regs|160px|Ds. HF Witthuhn, eerste leraar van 1954 - 1958.
duimnael|regs|160px|Ds. J.F. Wohlitz was van 1959 tot 1960 Broken Hill se tweede leraar. Toe hy hier bevestig is, het die gemeente 400 belydende lidmate en 163 dooplidmate gehad.
duimnael|regs|160px|Ds. SCJ van Rensburg, leraar van 1961 - 1963.
duimnael|regs|160px|Ds. E.M. van Graan, leraar van 1964 tot 1967, waarskynlik die gemeente se laaste predikant.

Die **NG gemeente Broken Hill** was 'n gemeente van die Nederduitse Gereformeerde Kerk op Kabwe (destyds Broken Hill) in die destydse Noord-Rhodesië, tans Zambië.

Broken Hill is aanvanklik as deel van die NG gemeente Lusaka bedien. Ds. Harry Witthuhn (1925 - 2008) is op 29 April 1950 as medeleraar van Lusaka met standplaas Broken Hill bevestig. Broken Hill stig op 9 Oktober 1954 as afsonderlike gemeente af met ds. Witthuhn as eerste leraar, waar hy bly tot Oktober 1958.

Ná onafhanklikwording in 1964 loop die gemeente mettertyd dood tot dit in die vroeë jare sewentig by Lusaka ingelyf is.

## Enkele leraars 
* Harry Witthuhn, 1955 – 1958
* Johan Frederik Wohlitz, 1959 - 1960
* Sarel Celliers Janse van Rensburg, 1961 – 1963
* Hendrik Frederik Kotzé, 1963 – 1964
* Edwin Mattheus van Graan, 1964 - 1967

## Sien ook 
* Sinode van Midde-Afrika
* NG Kerk in Zambië

## Bronne 
* Olivier, ds. P.L. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Francois Hayes

**Francois Hayes** is 'n bekende Afrikaanse sanger en liedjieskrywer wat meestal ligte liedjies gesing het. Van sy treffers sluit in: *Osbraai op kromdraai*, *Ek sê dankie*, *Die gat in die grond* en *Karolis*.

Hayes het in 2006 as sanger uit die musiekwêreld uitgetree. In 2007 is hy tydens die inniBos-musiekfees vereer vir die bydrae wat hy tot Afrikaanse musiek gelewer het.

## Diskografie 
* *Vir Mari* LP, 1981
* *Boesmankind / Liedjies wat ek sing* 7", 1982
* *Koöperasiestories*  LP, 1987
* *My moments with you* LP, 1988
* ''Jy's my nommer een* LP, 1990
* *Kotteljons*  LP/CD, 1991
* *Good memories* LP, 1991
* *Sal jy my nog vashou?*, saam met Liezl, 1999
* *Lekkerdans treffers*, 2004
* *Liedjies vir jou hart*
* *Dream*, saam met Liesl Hayes
* *Grootste treffers / As die windjie waai* 2CD
* *Lekkerdans treffers / Vashouliedjies* 2CD, TRIO
* *Francois Hayes 2CD Box Set (Kotteljons CD en Hou die blink kant bo! CD)*
* *Grootste treffers - hervrystelling*
* *As die windjie so waai*
* *Moenie worry nie*
* *Net soos jy* (2de Uitgawe)
* *Net soos jy*
* *Hoezit, my broer!*
* *Grootste treffers*
* *Hou die blink kant bo!*
* *Vashouliedjies*
* *Osbraai op kromdraai*
* *Karolis* LP
* *Shongwesi*

## Verwysings 
## Verdere naleeswerk 
* Balke toe met Hayes en los die ossewa uit!, *Die Burger'', 27 Februarie 1992.
* Bekende sanger `voel al beter' ná hartaanval, *Die Burger*, 21 Oktober 1997.

## Sien ook 
* Afrikaanse musiek
* Lys van Suid-Afrikaanse musikante
Pieter Gerhardus Jacobus Meiring

duimnael|220px|Ds. P.G.J. Meiring.
[duimnael|regs|270px|Ds. Meiring en sy gesin, onder wie sy medeleraar in die [NG gemeente Rondebosch, ds. Arnold Meiring.]]
duimnael|regs|270px|Ds. en mev. Meiring.

Ds. **Pieter Gerhardus Meiring** (Worcester, 20 Desember 1866 – Kaapstad, 15 Mei 1938) was 'n leraar van die Nederduitse Gereformeerde Kerk en redakteur van die Kerk se weekblad, die *Kerkbode*.

## Opleiding 
Meiring is 'n afstammeling van ds. Arnoldus Mauritius Meiring, wat in 1743 na Suid-Afrika gekom het en predikant was van die kerk op Roodezand (nou Tulbagh). Hy is op Worcester gebore waar hy ook sy skoolopleiding ontvang. Later skryf hy in aan die Victoria Kollege op Stellenbosch en slaag sy B.A.-eksamen in 1888 met lof. Hy studeer verder in die teologie aan die Kweekskool en word in 1892 gelegitimeer.

## Predikant 
Kort daarna, op 27 Januarie 1893, word hy as hulpprediker in De Nieuwe Kerk (NG gemeente Tamboerskloof) in Kaapstad bevestig. Later word hy medeleraar van die gemeente met as spesiale werkkring die Buitenkantstraat-wyk, wat in 1944 as die NG gemeente Tafelberg van Tamboerskloof sou afstig. 

Van 1897 tot 1904 is hy leraar van die NG gemeente Johannesburg-Oos, die sogenaamde Irenekerk in Doornfontein. In dié tyd word hy scriba van die Algemene Kerkvergadering en mederedakteur van *De Vereniging*, kerkblad van die destydse Transvaalse Kerk. Hy bedank albei ampte en vertrek in 1904 na die NG gemeente Graaff-Reinet, waar hy tot 1907 arbei. Hierna vertrek hy na die Paarl om daar as leraar te werk. Sy volgende en laaste gemeente is Rondebosch, wat destyds klein was en die geldelike toestand sorgwekkend. Ds. Meiring is in 1922 gevra om die gemeente teen 'n geringe vergoeding en saam met sy ander werksaamhede deeltyds te bearbei. Sy seun, ds. Arnold Meiring, werk as voltydse leraar in die gemeente van 1932 tot 1938, ses maande na sy vader se dood.

## *Kerkbode*-redakteur 
Hy neem deeltyds as redakteur van die *Kerkbode* waar, aanvaar die amp as voltydse redakteur in 1921 of '23 (bronne verskil) en bly in die amp aan tot en met sy dood in 1938. Meiring was bevriend met prof. John du Plessis en tydens sy redakteurskap is hy en die *Kerkbode* onvermydelik by die leersaak teen Du Plessis betrek. Meiring het neutraal probeer bly, maar die beswaarmakers teen Du Plessis wou hê hy en die blad moes die amptelike, behoudende standpunt steun. Daarom ontruim Meiring sy redakteurstoel ses maande lank van April tot Augustus 1931.

Van hom is in sy leeftyd gesê: "Hy is 'n man wat sy volk ken, sy kerk innig liefhet en sy belange steeds op waardige wyse verteenwoordig. Hy besit 'n geniale en aantreklike persoonlikheid en is boweal 'n evangeliedienaar in die ware sin van die woord."

## Bronne 
* Gaum, Frits, red. (hoofred.), *Christelike Kernensiklopedie*, Wellington: Lux Verbi.BM, 2008.
Sterkfonteindam

Die **Sterkfonteindam** is naby Harrismith in die Vrystaat, Suid-Afrika, geleë. Die dam is in 1977 gebou en het 'n kapasiteit van 2 656 miljoen m³ en 'n oppervlakte van omtrent 67,26&nbsp;km². Die damwal is 93&nbsp;m hoog en is 'n grondwal. Die dam is in die Nuwejaarspruit (wat in die Wilgerivier invloei) geleë. Die Sterkfonteindam is deel van die Tugela-Vaal-waterprojek.

Dit is die hoofopgaareenheid van die Tugela-Vaalprojek en dien as 'n reserwedam waarvandaan water deur middel van die Wilgerivier (wat in die Vaaldam uitloop) na die Vaal- en die Bloemhofdam vrygelaat word wanneer hul watervlakke te laag daal.

Hoewel dit slegs 20 % van die wateroppervlakte van die Vaaldam beslaan, is die Sterkfonteindam se opgaarvermoë 10 % groter. Die gunstige faktore, asook die feit dat dit so na aan die eskarp is, waar die verdamping aansienlik laer is as in die gebiede waar die ander damme geleë is, maak dit uiters geskik as 'n reserwedam.

Toe dit in 1977 vir die eerste keer in bedryf gestel is, was die opgaarvermoe 1 203 miljoen m3. Die vermoë word in die tweede fase tot 2 656 miljoen m3 vergroot, terwyl die hoogte van die damwal van 63 tot 69 m en die kruinlengte daarvan van 2 290 tot 3 060 m vergroot word.

By volvlakhoogte sal die wateroppervlakte uiteindelik 6 937 ha beslaan. Na die uitbreidings sal die Sterkfonteindam die grootste grondvuldam in Suid-Afrika wees. Dit is ook die enigste Suid-Afrikaanse dam wat die lys van die Internasionale Kommissie van Groot Damme verskyn.

Vanweë die Sterkfonteindam se klein opvanggebied van 191&nbsp;km2 het dit nie vloedoorlope nie en dit is ook in die opsig waarskynlik die grootste dam ter wêreld sonder soortgelyke strukture.

## Fotogallery 

Sterkfonteindaminfo1.JPG|Die eerste van drie inligtingsborde lang 'n rusarea 'n entjie van die R74 wat oor die dam uitkyk.
Sterkfonteindaminfo2.JPG|Die tweede inligtingsbord.
Sterkfonteindaminfo3.JPG|Die derde inligtingsbord.
Sterkfonteindamcampsite.JPG|Chalets langs die waterlyn. Let op die droë kondisies in die winter (bevorderlik vir brande).
Sterkfontein Dam camping area.JPG|Kampeer area langs die water.
Sterkfontein Dam Earth Wall.jpg|Die grondwal aan die oostekant van die dam.
Sterkfontein Dam Weir.jpg|Die stuwal wat die Sterkfonteindam van die Driekloofdam skei.

## Sien ook 
* Lys van grootste damme in Suid-Afrika

## Bronne 
* Wêreldspektrum, 1982, , volume 27, bl. 166
*Lys van Suid-Afrikaanse Damme van die Departement van Waterwese.
*Op Pad in Suid-Afrika. B.P.J. Erasmus. 1995.
InniBos

**Innibos** is 'n nasionale kunstefees wat jaarliks in en om Nelspruit aangebied word.

Die 2012 Innibos-fees het vanaf 27 - 30 Junie 2012 plaasgevind.

## Eksterne skakels 
* InniBos se amptelike webtuiste
2005 Super 12-seisoen

Die **2005 Super 12-seisoen** het in Februarie 2005 afgeskop met voorseisoenwedstryde wat van middel Januarie gespeel is.  Dit het op 28 Mei ten einde geloop. Die 2005-seisoen was die laaste Super 12-kompetisie voor die toevoeging van die Western Force en die Cheetahs wat gelei het tot die verandering van Super 12 na Super 14.  Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in 'n rondomtaliewedstryd verdien.  Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.  'n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan 'n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
* **Geen dagligbesparing in Brisbane.**

### Week 2 
### Week 3 
### Week 4 
### Week 5 
* **Paasnaweek**
* **Sondag 27 Maart eindig dagligbesparing in Australië en Nieu-Seeland.**

### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords

## Verwysings
Ian Herman

**Ian "Inkx" Herman** is 'n Suid-Afrikaanse tromspeler wat ook ander perkussie-instrumente bespeel. Hy het bekendheid verwerf as lid van die trio Tananas. Hy was ook 'n stigterslid van die groep *Unofficial Language* saam met Paul Hanmer en Pete Sklair.

## Verwysings 
## Sien ook 
* Lys van Suid-Afrikaanse musikale kunstenaars
* Paul Hanmer
* Gito Baloi
* Steve Newman
Brandy Norwood

**Brandy Rayana Norwood** (gebore 11 Februarie 1979) is 'n Amerikaanse aktrise en popsangeres.

## Albums 
* Brandy (1994)
* Never Say Never (1998)
* Full Moon (2002)
* Afrodisiac (2004)
* Human (2008)

## Verwysings 
## Eksterne skakels
Jolette

**Jolette** is die verhoognaam van **Jolette Odendaal**, 'n Afrikaanse sangeres en aktrise.

Odendaal begin haar musiekloopbaan as lid van die a cappella-koor Cutt Glas, maar tree in 2005 uit om op haar sololoopbaan te konsentreer. Haar debuutalbum, genaamd *Jolette*, is in 2006 vrygestel.

Sy matrikuleer in 1993 aan die Hoërskool Pro-Arte en wen dieselfde jaar die *Dalro Nasionale Toneelspel*-kompetisie en word as die Crescendo-wenner in die kategorie *dames vokaal* aangewys. In 1997 voltooi sy haar BA Drama-graad aan die Universiteit van Pretoria en in 1997 behaal sy haar honneursgraad.

## Diskografie 
Jolette se albums:
* In Kamers, saam met Mauritz Lotz, 2009 SPITFIRE
* Jolette, 2006 BOWLINE

## Teater 
Van die teaterproduksies waarin Jolette gespeel het:
* "Aspoestertjie", onder regie van Pierre van Pletzen.
* "Trek Uit" met Wikus du Toit
* "Brolloks en Bittergal" onder regie van Hannes Muller en Lizz Meiring.
* "Big Band Blast" saam met Ian von Memerty, Harry Sideropoulos en Ilse Klink.
* "JillJol"  geskryf deur Wikus du Toit onder regie van Sandra Prinsloo.
* "Hartedief" deur Jeanne Goosen onder regie van Lizz Meiring.
* "Pols" met Henrietta Gryffenberg.
* "Imbumba" met Anna-Mart van der Merwe en Gys de Villiers.
* "Houtkruis"
* "Op die vrou af"

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Jolette se amptelike webtuiste 
*
George Stephanus Malan

duimnael|220px|Ds. George Malan.

Ds. **George Stephanus Malan** (12 April 1861 op Wellington – 6 Desember 1931 in Kaapstad) was leraar in die Nederduitse Gereformeerde Kerk en redakteur van die Kerkorgaan, die *Kerkbode*.

Ds. Malan is aan Groenberg by Wellington gebore. Hy ontvang sy skoolopleiding op dié Bolandse dorp en verwerf in 1881 sy B.A.-graad aan die Victoria Kollege op Stellenbosch. Die volgende jaar word hy tot die Kweekskool toegelaat. Ná voltooiing van sy teologiese kursus en legitimasie op 27 Augustus 1885 is hy na die NG gemeente Barkly-Oos beroep en op 3 April 1886 daar georden en bevestig. Sy volgende gemeentes was Vredefort (1887), Montagu (1889), Bethulie (1895), Greytown (1897), Riebeek-Wes (1903) en Drieankerbaai (1911), waar hy bly tot in 1913.

In 1912 het die Kommissie van Bestuur van die *Kerkbode* hom beroep en aangestel as redakteur. In dié gewigvolle betrekking het ds. Malan "ons kerk groot dienste bewys, veral gedurende die jare van die Groot Oorlog, toe ook die Rebellie in die Unie uitgebreek het, en toe hy sodanige verstandige leiding aangegee het dat by sy aftrede die Kommissie sy groot waardering uitgespreek het van *de grote diensten door Ds. Malan in een zeer moeilike tijd met voorzichtigheid en wijsheid* aan die blad bewys."

Ds. Malan het in 1918 om gesondheidsredes sy emeritaat aanvaar, maar was nog sterk en lewenslustig genoeg om die dienswerk in die Buitekantstraat-saal, Kaapstad, waar die latere NG gemeente Tafelberg afgestig is, te verrig. Ook in ander betrekkings, soos byvoorbeeld dié van sekretaris van die S.A. Taalbond en lid van die Sensorraad vir Bioskope het hy gedien.

Op 6 Desember 1931 sterf hy in die Volkshospitaal, Kaapstad, ná 'n operasie. Hy is beskryf as "een van die gaafste en edelste predikante in ons Kerk. Hy het in hom verenig verstandige deeglikheid met geestelike diepte en buitengewone teerheid en 'n geseënde gedagtenis nagelaat".

## Bronne 
* Dreyer, eerw. A. *Jaarboek van die Nederduits-Gereformeerde Kerke in Suid-Afrika vir die jaar 1933*, Kaapstad: Jaarboek-Kommissie van die Raad van die Kerke, 1932.
* Dreyer, eerw. A. *Kerksouvenir van Wynberg, Gemeente-Eeuwfeest 1829–1929*, Kaapstad, Stellenbosch en Bloemfontein: Nasionale Pers Beperk, 1929.

## Verwysings
Monica

**Monica**, die verhoognaam van **Monica Burger**, is 'n Afrikaanse sangeres en aktrise. Haar debuutalbum, *Monica*, is in 2005 deur Jeamile-musiek uitgegee. Sy was al op M-Net se "Project fame" en Egoli te sien gewees.

Monica was op 'n stadium met medesanger André Swiegers in 'n verhouding betrokke, maar die verhouding verbrokkel in 2006.

Monica is tans voltydse student aan die Fakulteit Veeartsenykunde te Onderstepoort, Universiteit van Pretoria.  Monica is reeds vanaf 2008 in 'n verhouding met die sanger van Mechanics of Happiness, James Donnelly. 

## Diskografie 
* *Monica*, 2005

## Verwysings 
## Sien ook 
* Lys van Suid-Afrikaanse musikante

## Eksterne skakels 
*
JJ Stephens

**J.J. Stephens** (gebore 27 Desember in Benoni) is 'n Afrikaanse country-sanger, liedjieskrywer en 'n vryskut radio-omroeper.

## Diskografie 
Stephens se albums:
* 22 Years Of Country Music, REDNECK MUSIC
* An Evening with Engelbert Humperdinck, 2008
* Dis Net Jy & ander "tributes", 2007 RMD
* Glo Vas, SELECT/RMD
* Jy Is Die Rots En Ander Goue Oues, SELECT
* Alone In The Night, 2001 SELECT
* Net Die Tyd Sal Leer
* Mystery, 1988

## Verwysings 
## Sien ook 
* Lys van Suid-Afrikaanse musikante

## Eksterne skakels 
* JJ Stephens se amptelike webtuiste
* 
*
Riaz Ahmed Gohar Shahi

duimnael|Ongedateerde foto van Riaz Ahmed Gohar Shahi.
**Riaz Ahmed Gohar Shahi** (Oerdoe: ریاض احمدگوھرشاہی; &lrm;25 November 1941– 25 November 2001) was 'n Pakistanse skrywer, Soefi geestelike leier, en stigter van die Internasionale Geestelike Beweging Anjuman Serfaroshan-e-Islam.
Hy is in die klein dorpie Dhok Gohar Shah in die distrik Rawalpindi gebore.

## Verwysings 
## Eksterne skakels 
* Amptelike Webwerf van Gohar Shahi  (Engels)
* Amptelike Webwerf van Gohar Shahi (Oerdoe)
Ruben Lennox

**Ruben Lennox** is 'n Afrikaanse country-sanger en liedjieskrywer. Een van sy bekende liedjies is *(Kinders was mos kinders) Toe Ons nog Kinders Was*. Van sy ander treffers sluit in *Staan op, sit stil (boeke oop, leer jou les)*, *Wie ry saam* en'' 'n Duisend liggies''.

## Diskografie 
* Hy Regeer, VYF STER
* Dis Waarin Ek Glo, CDR/BOWLINE
* Jakaranda Musiek Skatkis Vol 2
* As Kinders Vra, CDR
* 'n Koue Koffie Môre, CDR
* Treffers, CDR
* Anderkant Nêrens LP, 1986 DECIBEL
*Treffers Van Ruben Lennox, 2022

## Verwysings 
## Sien ook 
* Lys van Suid-Afrikaanse musikale kunstenaars